LICENČNÁ ZMLUVA KONCOVÉHO POUŽÍVATEĽA
SOFTVÉR, KTORÝ SA DODÁVA S LICENČNOU ZMLUVOU KONCOVÉHO POUŽÍVATEĽA („SOFTVÉR“), MÁ LICENCIU LEN PRE VÁS, A TO ZA PODMIENKY, ŽE PRIJMETE VŠETKY PODMIENKY V TEJTO LICENČNEJ ZMLUVE KONCOVÉHO POUŽÍVATEĽA. POZORNE SI PREČÍTAJTE PODMIENKY. KLIKNUTÍM NA TLAČIDLO „ÁNO“ POTVRDZUJETE, ŽE STE SI TÚTO ZMLUVU PREČITALI, CHÁPETE JU A SÚHLASÍTE SO ZÁVÄZNOSŤOU JEJ ZMLUVNÝCH PODMIENOK. AK S TÝMITO PODMIENKAMI NESÚHLASÍTE, NEZÍSKATE LICENCIU NA SOFTVÉR A MALI BY STE KLIKNÚŤ NA TLAČIDLO „NIE“, ABY STE PRERUŠILI PROCES INŠTALÁCIE. AKÉKOĽVEK POUŽÍVANIE SOFTVÉRU POTVRDZUJE VÁŠ SÚHLAS SO ZÁVÄZNOSŤOU PODMIENOK, KTORÉ SÚ STANOVENÉ NIŽŠIE. TÁTO LICENČNÁ ZMLUVA KONCOVÉHO POUŽÍVATEĽA PREDSTAVUJE ZÁVÄZNÚ DOHODU MEDZI VAMI A SPOLOČNOSŤOU BROADCOM CORPORATION („BROADCOM“).
Podľa používania v Licenčnej zmluve koncového používateľa „vy“ a „váš“ označuje jednotlivca alebo právnickú osobu, ktorá chce používať Softvér.
1.	Licencia. V súlade s podmienkami tejto zmluvy vám týmto udeľujeme osobnú a nevýlučnú licenciu bez možnosti udeľovania sublicencií na používanie jednej kópie Softvéru v strojovom kóde v jednom počítači alebo zariadení, pokiaľ platí táto Zmluva. Na Softvér sa udeľuje licencia, nepredáva sa. Za prijatie Softvéru sa bude považovať prevzatie a/alebo inštalácia. Táto licencia sa automaticky ruší, ak porušíte akékoľvek zo zmluvných podmienok tejto Zmluvy. Softvér môžete preniesť len v spojení so zmenou počítača alebo zariadenia, na ktorom je nainštalovaný, a to za predpokladu, že preberajúci súhlasí so zmluvnými podmienkami tejto Zmluvy. 
2.	Obmedzenia. Spoločnosť Broadcom a/alebo jej dodávatelia si zachovávajú všetky práva, nároky a záujmy v Softvéri a k nemu a akékoľvek práva, ktoré sme vám tu výslovne nepovolili, si vyhradzuje spoločnosť Broadcom a jej dodávatelia. Softvér nemôžete kopírovať (s výnimkou vytvorenia jednej záložnej kópie pre osobné účely), distribuovať, prenajímať, poskytovať v leazingu, požičať, upravovať alebo vytvárať z neho odvodené diela, prispôsobovať, prekladať, predvádzať, zobrazovať, udeľovať sublicencie alebo prenášať. Na Softvéri nemôžete vykonávať spätné inžinierstvo, rozoberať ho alebo dekompilovať, a to s výnimkou rozsahu, ak je takéto obmedzenie výslovne zakázané v príslušnom zákone. Softvér nemôžete priamo alebo nepriamo prezrádzať, zverejňovať, distribuovať alebo iným spôsobom poskytovať do akéhokoľvek iného silikónového riešenia Bluetooth alebo poskytovateľovi softvérových riešení pre Bluetooth. Nemôžete odstraňovať alebo upravovať akékoľvek označenia alebo akékoľvek poznámky o vlastníckych právach spoločnosti Broadcom. Akékoľvek nepovolené úpravy, odvodené diela, preklady alebo akékoľvek iné duševné vlastníctva, ktoré sa vytvorili priamo alebo nepriamo s použitím softvéru, jeho komponentov, prípadne zdokonalení Softvéru, budú patriť výlučne spoločnosti Broadcom alebo jej dodávateľom (podľa primeranosti) a týmto odstupujete a odstúpite všetky práva v nich (vrátane morálnych práv a bez ich obmedzenia) spoločnosti Broadcom alebo jej dodávateľovi(-om) (podľa primeranosti). Týmto súhlasíte, že urýchlene odovzdáte akúkoľvek ďalšiu dokumentáciu, ktorú vyžaduje spoločnosť Broadcom alebo jej dodávateľ(-ia) podľa ich vlastného uváženia, aby zákonne alebo komerčne vykonali takéto pridelenie. Týmto sa výslovne zriekate akýchkoľvek práv, ktoré môžete získať v rozpore s vyššie uvedenými právami, a to prostredníctvom použitia zákona akejkoľvek inej krajiny alebo iným spôsobom. Softvér môže obsahovať softvér na správu licencie, ktorý obmedzí vaše používanie Softvéru. 
3.	Žiadna záruka. SOFTVÉR SA POSKYTUJE „V DANOM STAVE“ A BEZ AKEJKOĽVEK ZÁRUKY ALEBO PODMIENKY, A TO VYSLOVENEJ ALEBO SKRYTEJ, PRÍPADNE VYPLÝVAJÚCEJ ZO ZÁKONA, A SPOLOČNOSŤ BROADCOM A JEJ DODÁVATELIA SA VZDÁVAJÚ AKÝCHKOĽVEK SKRYTÝCH PRÁVNYCH ZÁRUK, NEPORUŠOVANIA, OBCHODOVATEĽNOSTI A VHODNOSTI PRE KONKRÉTNY ÚČEL. Bez obmedzenia vyššie uvedených informácií nebude spoločnosť Broadcom a ani jej dodávatelia zaručovať nepretržitú prevádzku Softvéru bez chýb a zabezpečenia pred vírusmi. Niektoré jurisdikcie neumožňujú vzdanie sa práv na skryté záruky, takže vyššie uvedené vzdanie sa práv sa na vás nemusí vzťahovať. Táto záruka vám poskytuje špecifické zákonné práva a v rámci príslušného zákona môžete mať tiež aj iné zákonné práva.
4.	Obmedzenie zodpovednosti. ZA ŽIADNYCH OKOLNOSTÍ NEBUDÚ SPOLOČNOSŤ BROADCOM ALEBO JEJ DODÁVATELIA ZODPOVEDNÍ ZA AKÚKOĽVEK STRATU ZISKOV ALEBO ZA INÉ NÁSLEDNÉ, NÁHODNÉ ALEBO ŠPECIÁLNE ŠKODY (VZNIKAJÚCE AJ Z NEDBALOSTI) SPOJENÉ SO SOFTVÉROM ALEBO S TOUTO ZMLUVOU. Za žiadnych okolností nebude zodpovednosť spoločnosti Broadcom alebo jej dodávateľov, a to bez ohľadu na činnosť, presahovať 250,- $.
5.	Žiadna údržba alebo podpora. Spoločnosť Broadcom sa nezaväzuje, že bude poskytovať aktualizácie, zdokonalenia alebo údržbu a technickú alebo inú podporu pre Softvér.
6.	Export. Softvér nemôžete exportovať alebo opätovne exportovať, a to s výnimkou dodržania úplného súladu so všetkými medzinárodnými a vnútroštátnymi zákonmi a nariadeniami.
7.	Zrušenie. Spoločnosť Broadcom má právo zrušiť vaše práva na používanie Softvéru, ak (i) porušíte ktorúkoľvek z podmienok tejto Licenčnej zmluvy koncového používateľa; alebo (ii) ste donútení založiť akýkoľvek návrh alebo uskutočniť činnosť za účelom návrhu žiadosti na ochranu pred bankrotom, reorganizáciou, insolventnosťou alebo moratóriom, prípadne akýmkoľvek iným zákonom alebo zákonmi na ochranu pred nimi (prípadne sa týkajúcich) zo strany dlžníkov, pokiaľ sa takáto žiadosť nezruší alebo neodvolá v rámci šesťdesiatich (60) dní od ich datovania.
8.	Všeobecne. Softvér je komerčná položka. Táto Zmluva sa spravuje a interpretuje v súlade so zákonmi štátu Kalifornia, USA bez poskytnutia účinnosti konfliktu zákonných ustanovení. Obidve strany podliehajú jurisdikcii štátu Kalifornia a ďalej súhlasia, že akákoľvek žaloba, ktorá vznikla z tejto Zmluvy sa bude výlučne riešiť na štátnom alebo federálnom súde v Orange County, Kalifornia. Výlučne sa zriekate nárokov na konvenciu UN o zmluvách pre medzinárodný predaj tovarov. Ak je ktorákoľvek časť tejto Zmluvy neplatná, nebude to mať vplyv na platnosť zostávajúcich častí tejto Zmluvy. Žiadne zlyhanie vo vynucovaní akejkoľvek časti tejto Zmluvy z jednej zo strán sa nebude považovať za vzdanie sa práv danej strany, pokiaľ to nie je iným spôsobom písomne uvedené. Táto Zmluva predstavuje celú a výlučnú zmluvu, ktorá nahradzuje všetky predchádzajúce zmluvy (písomné alebo ústne) a inú komunikáciu medzi spoločnosťou Broadcom a/alebo jej dodávateľmi a vami, ktorá sa týka Softvéru. Táto Zmluva sa dá zmeniť len písomnou formou, pričom sa musia podpísať obidve strany. V prípade, že sa táto Zmluva prekladá do akéhokoľvek iného jazyka ako angličtiny, verzia v anglickom jazyku bude regulovať svoju interpretáciu na základe „jasnej anglickej interpretácie.“
9.	Copyright © 2001 - 2009 BROADCOM CORPORATION Všetky práva vyhradené. Upozornenie: Tento počítačový program spadá pod ochranu autorských práv a medzinárodných dohôd. Nepovolená reprodukcia alebo distribúcia tohto programu, prípadne ktorejkoľvek jeho časti, môže mať za následok vážne občianskoprávne alebo trestné následky a bude sa súdne stíhať v maximálnom možnom rozsahu, ktorý povoľuje zákon.